Kayatmo a basaen daytoy nga artikulo iti %%?
WenSaan
Online a Biblia
BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
WenSaan
Aramid 24:1-27
24 Lima nga aldaw kalpasanna simmalog ti nangato a padi a ni Ananias+ agraman sumagmamano a lallakay ken maysa a pumapalawag iti publiko, maysa a Tertulo, ket nangtedda ti pakaammo+ iti gobernador+ maibusor ken Pablo.2 Idi naayaban, rinugian nga akusaren ni Tertulo, a kunkunana:“Yantangay tagtagiragsakenmi ti dakkel a talna+ gapu kenka ket dagiti panangpasayaat maar-aramid iti daytoy a nasion gapu iti nasakbay a panagpampanunotmo,3 iti amin a tiempo ken kasta met iti amin a lugar awatenmi dayta, Natan-ok Unay+ a Felix, buyogen ti kadakkelan a kinamanagyaman.4 Ngem tapno saankan a malappedan pay, dawatek kenka a denggennakami iti apagbiit iti kinaasim.5 Ta nasarakanmi a daytoy a lalaki peste+ a tao ken mangparparnuay kadagiti iyaalsa+ iti tengnga dagiti amin a Judio iti intero a mapagnaedan a daga ken maysa a dadaulo ti sekta dagiti Nazareno,+6 maysa a nangpadas met a mangtabbaaw iti templo+ ken kinemmegmi.7 ——8 Manipud kenkuana babaen ti panangusig sika maammuam ti maipapan iti amin dagitoy a banag a pangak-akusaranmi kenkuana.”9 Iti kasta dagiti Judio nakiramanda met iti panangatakar, nga ipappapilitda nga agpayso dagitoy a banag.10 Ket ni Pablo, idi a ti gobernador nagtang-ed kenkuana tapno agsao, simmungbat:“Yantangay pagaammok unay nga ukomnaka daytoy a nasion iti adu a tawenen, sisasaganaak a mangisao iti bambanag maipapan iti bagik kas depensak,+11 ta adda karbengam a mangammo a no kaniak saan a nasursurok ngem sangapulo ket dua nga aldaw nanipud simmang-atak tapno agdaydayawak+ idiay Jerusalem;12 ket saandak a nasarakan iti templo+ a makirikrikiar iti asinoman wenno uray mamagdaruros a sangsangkamaysa kadagiti managderraaw,+ uray kadagiti sinagoga wenno iti intero a siudad.13 Saanda met a mapaneknekan+ kenka ti bambanag a pangak-akusaranda kaniak ita met laeng.14 Ngem annugotek kenka daytoy, a, sigun iti dalan nga awaganda a ‘sekta,’ iti kastoy a pamay-an mangipapaayak ti sagrado a panagserbi iti Dios dagidi ammak,+ ta patiek ti amin bambanag a nailanad iti Linteg+ ken naisurat kadagiti Mammadto;15 ket adda inanamak+ iti Dios, ti inanama nga ab-abrasaen met dagitoy a tattao, nga addanto panagungar+ agpadpada dagiti nalinteg+ ken dagiti nakillo.+16 Pudno unay, iti daytoy a banag agtultuloy a sansanayek ti bagik tapno sipupuot+ a di agsalungasing maikaniwas iti Dios ken kadagiti tattao.17 Gapuna kalpasan ti adu a tawen dimtengak tapno mangyegak iti sagsagut ti asi iti nasionko, ken datdaton.+18 Bayat nga ar-aramidek dagitoy a banag nasarakandak idiay templo a nadalusanak babaen ti seremonia,+ ngem saan a kadua ti maysa a bunggoy wenno buyogen ti arimbangaw. Ngem adda idi sumagmamano a Judio manipud iti distrito ti Asia,19 a rebbeng koma nga adda iti saklangmo ket akusarendak no addaanda iti aniaman a maibusor kaniak.+20 Wenno, sawen koma a mismo dagiti tattao nga adda ditoy no ania ti dakes a nasarakanda bayat a sitatakderak idi iti sanguanan ti Sanhedrin,21 malaksid iti maipapan itoy maysa nga ebkas nga inyikkisko bayat a sitatakderak iti tengngada, ‘Maipapan iti panagungar dagiti natay mauk-ukomak ita nga aldaw iti sanguananyo!’”+22 Nupay kasta, ni Felix,+ gapu ta siuumiso unay nga ammona ti bambanag maipapan itoy a Dalan,+ inrugina a pagurayen dagiti lallaki ket kinunana: “Inton sumalog ni Lisias+ a komandante ti militar, mangngeddengakto kadagitoy a banag a nakairamananyo.”23 Ket binilinna ti opisial ti buyot a ti lalaki maaywanan ken mapalag-anan iti pannakaipupok, ket saanna a pinaritan ti asinoman kadagiti kailianna nga agserbi kenkuana.+24 Sumagmamano nga aldaw kalpasanna simmangpet ni Felix+ agraman ni Drusila nga asawana, a maysa a Judia,+ ket pinaayabanna ni Pablo ket nagimdeng kenkuana maipapan iti panamati ken Kristo Jesus.+25 Ngem bayat nga agpalpalawag maipapan iti kinalinteg+ ken panagteppel+ ken iti pannakaukom+ nga umayto, nagbuteng ni Felix ket simmungbat: “Mapanka pay laeng ita, ngem inton maaddaanak iti nainggundawayan a tiempo paayabankanto manen.”26 Kabayatanna, nupay kasta, nangin-inanama nga ikkan ni Pablo iti kuarta.+ Gapu iti dayta ad-adda pay ti kasansan ti panangpaayabna kenkuana ket makipatang kenkuana.+27 Ngem, idi naglabasen ti dua a tawen, ni Felix ket sinukatan ni Porcio Festo; ket agsipud ta tinarigagayan ni Felix a magun-odan ti pabor+ dagiti Judio, pinanawanna a sipaparaut ni Pablo.
ilo_Latn gaz_Latn ilo_Latn ilo_Latn ilo_Latn gaz_Latn ilo_Latn ilo_Latn